San Diego Wave FC

**San Diego Wave FC** er amerikansk fotballklubb som spiller i National Women’s Soccer League (NWSL). Klubben ble stiftet i 2021, og spilte sin første sesong i 2022. Wave spiller sine hjemmekamper på Snapdragon Stadium.

Klubben vant sitt første trofe i 2023, da de vant NWSL Shield. Det andre kom i 2024, i Challenge Cupen.

## Historie
San Diego Wave er San Diego sin første profesjonelle fotballklubb for kvinner siden 2003, da Women’s United Soccer Association ble lagt ned som førte til at det samme skjedde med San Diego Spirit.

I januar 2021 ble det kjent at NWSL skulle utvides med et lag i Sacramento ledet av Ron Burkle i 2022, samtidig som Sacramento Republic FC søkte om å bli en del av Major League Soccer. 8. juni 2021 ble det bekreftet at det nye laget var fra San Diego, og at det var eid av Burkle. 14. juli annonserte klubbens president, Jill Ellis at tidligere landslagskaptein for England og trener for Manchester United WFC, Casey Stoney skulle bli klubbens første hovedtrener. 9. november, ble det offentliggjort at klubben skulle hete Wave Fútbol Club. 

### 2022: Første sesong
Første kampen til Wave ble spilt 19. mars 2022 i Challenge cupen, mot det andre nyetablerte laget for sesongen, Angel City FC. Kampen ble spilt på bortebane, og endte uavgjort. De røk ut av cupen etter å endt på en tredje plass i gruppespillet. Klubbens første sesong i NWSL startet 1. mai, og de åpnet med 3 strake seiere. De lå øverst på tabell helt frem til de tapte 1-2 mot KC Current, 7. august 2022. San Diego Wave endte opp på en tredje plass i 2022-sesongen, og kvalifiserte seg til kvartfinalen i sluttspillet. 

I Kvarfinalen slo de Chicago Red Stars 2-1, etter mål fra Emily van Egmond og Alex Morgan. I semifinalen møtte de Portland Thorns på Providence Park, der tapte de 2-1 etter at Crystal Dunn skårte vinnermålet i det 93. minuttet.

### 2023: Klubbens første trofé
I 2023-sesongen fortsatte San Diego Wave på vinnersporet, og vant den ordinære sesongen og dermed sikret seg klubbens første trofé: NWSL Shield. Som vinneren av NWSL Shield kvalifiserte de seg direkte til semifinalen i sluttspillet, hvor de møtte OL Reign (idag: Seattle Reign FC) og tapte 1-0. Forsvarsspilleren Noami Girma ble kåret til *U.S. Soccer’s Female Player of the Year,* for hennes innsatts hos San Diego Wave FC og hos landslaget.

### 2024: Ny tittel og nye trenere
Til 2024-sesongen kom Kennedy Wesley og Mya Jones til klubben gjennom NWSL Draft. 14. mars annonserte eier Ron Burkle salget av klubben til Lauren Leichtman og Arthur Levine for $113 millioner dollar. De nye eierne betalte med en gang $35 millioner dollar for 35% av klubben, og betaler de resterende $78 millioner dollarene mot slutten av 2024-sesongen. Dette viser en stor økning av klubbens verdier i forhold til de $2 millioner dollarene Burke betalte i *expansion fee* til NWSL.

15. mars vant Wave Challenge cupen 1-0 over NJ/NY Gotham, etter et mål i det 88. minuttet fra Alex Morgan.  

22. mars en dag før sesongens første kamp, ble det kjent at klubben hadde signert 16 år gamle midtbanespilleren Kimmi Ascanio.

22. mars satt Wave en ny rekord for antall tilskuere i en åpningskamp av sesongen, hvor 32 066 tlskuere var på plass og så at klubben tapte 2-1 mot Kansas City Current.

Etter fjorten kamper; tre seiere, seks uavgjort og fire tap og kun femten poeng ga klubben Stoney sparken 24. juni, dagen etter at de hadde spilt 0-0 mot Houston Dash. Klubbens president Jill Ellis sa at avgjørelsen ble tatt på bakgrunn av data og lagets dårlige form, og at laget hadde høyere målsetninger.We’re an ambitious club. We want to compete domestically and internationally. Right now, to qualify for the Champions League, there’s three criteria: win the league, finish second in the league or win the championship. Where we sit at the moment, we are limiting our opportunities. Engelske Paul Buckle ble ansatt midlertidig, og ledet laget fra 24. juni til 15. august. På denne tiden spilte klubben 5 kamper, hvor de vant en, spilte uavgjort en og tapte tre.

16. august 2024 ble den tidligere amerikanske landslagspilleren Landon Donovan presentert som ny midlertidig trener.

2024-sesongen markerte også turbulente tider for San Diego utenfor banen. 14. mars annonserte klubbeier Ron Burkle at han solgte klubben for 113 millioner dollar til Lauren Leichtman og Arthur Levine.

I juli 2024 gikk flere tidligere ansatte ut i sosiale medier og anklagde klubbpresident Jill Ellis for å fremme et «unhealthy and abusive» arbeidsmiljø. Klubben benektet alle anklager og truet med å ta andre som snakket ut med til retten. I midten av oktober saksøkte fem tidligere ansatte klubben og NWSL, med påstander om diskriminering, seksuell trakassering, urettmessig oppsigelse og gjengjeldelse.

### 2025
Frem mot 2025-sesongen ble det kjent at Landon Donovan ikke skulle ta over som permanent hovedtrener. 7. januar 2025 annonserte klubben at de hadde ansatt, tidligere hovedtrener for Arsenal, Jonas Eidevall som da ble klubbens andre permanente hovedtrener på fulltid.

## Farger og logo

15. desember 2021, publiserte klubben logoen og klubbfargene sine og sa:"the crest, encased in a shield, is a symbol of strength, for the city and team, to proudly stand behind. A powerful wave, cresting in the rich blues of the Pacific Ocean , sits front and center as the iconic mark of the wave. And under the proud banner of the city’s name, are the vivid colors of the horizon, celebrating the beauty, fun and vibrant culture of the city and its people."

### Sponsor

### Drakt

## Stadion
I klubbens første sesong spilte klubben på Torero Stadium. De to siste kampene i 2022, ble spilt på Snapdragon Stadium. Lagets første kamp på Snapdragon ble spilt mot Angel City, 17. september. 32 000 tilskuere var på plass, noe som betød ny NWSL tilskuerrekord for en enkelt kamp. Fra og med 2023-sesongen har Snapdragon fungert som hjemmebanen til San Diego Wave.

## Spillerstall
Oppdatert 5. oktober 2024 

## Statistikk

; Overskriftsforklaring - tabell

* **Nasjonalitet**
* **Fra** – Første år som San Diego Wave FC-trener.
* **Til** – Siste år som San Diego Wave FC-trener.
* **K** – Antall kamper som San Diego Wave FC-trener.
* **S** – Antall seire som San Diego Wave FC-trener.
* **U** – Antall uavgjorte kamper som San Diego Wave FC-trener.
* **T** – Antall tap som San Diego Wave FC-trener.
* **GF** – Antall mål for San Diego Wave FC-trener.
* **GM** – Antall mål mot San Diego Wave FC-trener.
* **GD** – Målforskjell
* **Seier%** – Seiersprosent for San Diego Wave FC-trener.
* **Trofeer** – Trofeer vunnet av San Diego Wave FC-trener.

### Per sesong

### Per hovedtrener
*Oppdatert per kamper spilt 18. november 2024. Kun obligatoriske kamper i NWSL, Challenge Cup, Champions Cup og Summer Cup.*

## Utmerkelser

* **[[NWSL Shield]]**
** 1. plass: 2023
* **[[NWSL Challenge Cup]]**
** 1. plass: 2024

## Referanser